Københavns Adresseavis, 1791-12-28
Huusmand Niels Sørensen i Nørrekongerslef Bye og Sogn, Hellem Henred, Aalborghuus Amt, for 150 Stkr. Huusmand Hans Thorup sammesteds for 104 Stkr. Huusmand Jens Frær i Sønderkongerslef Bye og Sogn, Hellum Herrod, for 100 Stkr. Huusmand Jens Knudsen sammesteds, for 100 Stkr. hvilke alle for deres udviste Flid i Pileplantningen fortiener at roses; men da ingen flere Premier end ovennævnte vundne have været udsatte, saa have de ikke kundet komme i Betragtning. J Norge. 87. Leilænding Johannes Olsen paa Gaarden Kallerud, Totens Præstegield, Christians Amt, Aggershuus Stift, har plantet 2000 Stkr. Aspetræer, opelskede af nye Skud, som er 4 til 5 Alen høie, hvorfor ham blev tilkiendt den største udlovede Premie af den første Sølmedaille eller 20 Rdlr. For Kartoffelavlen i Norge, efter Listen for 1790, blev tilkiendt: Søndenfields. 88. Selveierbonden Tollef Ouersen Gryde af Molands Præstegield, Øvre Tellemarken, Christiansands Stift, som har avlet 200 Tdr. Kartofler i en Egn, hvor samme ei tilforn har været synderlig i Brug, den høieste udlovede Premie af den første Sølvmedaille eller 20 Rdlr. 89. Bønden Steener Knudsen Strand af SillejordsPræstegield, Bradsberg Amt, Christiansands Stift, har i Aaret 1790 avlet 74 Tdr. Kartofler, hvorfor ham blev tilkiendt den anden Premie af 15 Rdlr. 90, Gaardmand Nicolai Jensen Hooler i Raade Præstegield, Smaalehnenes Amt, Aggershuus Stift, har i Aaret 1790 avlet 62 1/2 Tdr. Kartofler, hvorfor ham blev tilstaaet den tredie Premie af 10 Rdlr. 91. Gaardmand Christopher Mathiesen Roestad i samme Præstegield, har i Aaret 1790 avlet 59 Tdr. Kartofler, hvorfor ham tilfaldt en Premie af 8 Rdlr. Desuden har Selveierbonden Tollef Olsen Haagedahl af lille TopdalsAnner, Omblie Præstegield, Christiansands Stift, avlet 50 Tønder. Selveierbonden Peter Ellessen Øy af Omblie Præstegield, samme Stift, 40 Tdr. Selveierbonden Anders Andersen paa Gaarden store Gryde i Krogstad Præstegield, Aggerhuus Stift, 20 1/2 Tdr., og Selveierdonden Aadne Sigurdsen Møkland af MøklandsAnner, Christiansands Stift, 10 Tdr. Disse 4 Mænd fortiene alle for deres Flid at roses, skiønt de ikke har kundet komme i Betragtning, da andre formedelst deres større Mængder, haver været mere berettiget til de udsatte Premier. 92. For Kaalrødders Avl i Island, efter Listen, for 1789 blev tilkiendt Sysselmænd Hr. Magnus Ketil sen til Buderdal i Dale Syssel, Skalholts Stift, den første udlovede Premie af 12 Rdlr., for i Aaret 1789 at have avlet 8 Tdr. Kaalrødder, 14 Tdr. blandede Rødder, nemlig Kaalrødder og Roer, samt 3 til 4 Tdr. engelsk Turneps. 93. Bonden Arne Tornbiørnsen af Ørlingstade i Hundevands Syssel, har i Aaret 1789 avlet 8 Tdr. Kaal rødder, hvorfor ham tilkom den anden udsatte Premie af 10 Rdlr., til hvilken han saa meget mere er fortient, som han, efter de indsendte Attester, er en flittig og vindskibelig Jorddyrker, og hans anlagte Have er den beste deri Sysselet. For udviist Flid i Haugedyrkningens Udbredelse. samt nye Haugers Anlæg i Dannemark, tilkiendtes i Følge Premie Listen for 1789. 94. Skoleholder Hans Jørgen Leegaard til Borre Skole paa Møen, som i Aarene 1789 og 90 af et Uføre og en blød Mose Grund har indtaget 2 1/2 Skiepper Land, og derpaa i Aaret 1790 plantet 2300 Stykker hvidkaals Planter, som ved hans bestandige Tilsyn og Oppasning have naaet den fuldkomneste Vext, en Belønning af 8 Rdlr. 95. Huusmand Christian Kragedahl i Hals, har i Aaret 1790 beplantet sin Toft af 4 Skieppers Udsæd, med 500 Stkr. Hvidkaals Planter, 200 Rødkaals Dito 600 Grønkaals Dito, 400 Kaalrabi, 2 1/2 Skieppe Kartofler, foruden Ærter, Bønner, Roer m. m., som bruges i et Kiøkken. Omkring denne Toft har han plantet 102 Stkr. tydske Pile. For denne Flid blev ham tillagt en Belønning af 5 Rdlr. 96. Huusmand Niels Nielsen Skaarup af Nørbye i Glud Sogn, Stiernholms Amt, Aarhuus Stift, har i Efteraaret 1789 leiet en øde, ubebygt og ubrugelig GaardsPlads af 1755 - Alens Størrelse, som han har opryddet, jevnet og indhegnet, hvorpaa han i Foraaret 1790 har plantet 1 1/2 Fdkr. Kartofler, saaet 1 1/2 Fdk. Hørfrøe, hvorefter han avlede 10 Skpr. Kartofler og 20 Knipper Hør, samt endvidere avlet 1 Skpr. Senop, 1 Skp. Rødløg, 200 Stkr. Hvidkaals Hoveder, foruden endeel Timian og andre Kiøkken=Urter. For denne Flid tillagdes ham ligeledes en Belønning af 5 Rdlr. Desuden have meldt sig for Flid i Haugedyrkningen. Skræder Niels Sørensen i Siersted Bye og Sogn, paa Ringsted Amt, som paa en øde og moradsig Gade plads har anlagt en Have; men da han ikke har meldt, naar Anlægget er skeet, ikke heller om han af nogen har ladet sig oplære i Haugedyrkningen, saa har Selskabet, i hvor rosværdig hans Flid end er, ei kundet tage ham i Betragtning til Premie eller Belønning.